b'\n_START_ARTICLE_\nAsemblerio kalba\n_START_PARAGRAPH_\nAsemblerio kalba \xe2\x80\x93 \xc5\xbeemo lygio programavimo kalba, skirta tam tikros architekt\xc5\xabros kompiuteri\xc5\xb3 ma\xc5\xa1inin\xc4\x97ms komandoms \xc5\xbeym\xc4\x97ti._NEWLINE_Pavyzd\xc5\xbeiui, kompiuteris su atitinkamu procesoriumi, supras \xc5\xa1i\xc4\x85 ma\xc5\xa1inin\xc4\x99 komand\xc4\x85:_NEWLINE__NEWLINE_10110000 01100001_NEWLINE_Ta\xc4\x8diau programuotojui bus lengviau suprasti \xc5\xa1ios ma\xc5\xa1inin\xc4\x97s komandos atitikmen\xc4\xaf asemblerio kalba:_NEWLINE__NEWLINE_mov al, 061h_NEWLINE_kuri rei\xc5\xa1kia procesoriaus komand\xc4\x85 \xc4\xafkelti skai\xc4\x8di\xc5\xb3 61 (97 de\xc5\xa1imtain\xc4\x97je sistemoje) \xc4\xaf procesoriaus registr\xc4\x85 al. Komanda \xe2\x80\x9emov\xe2\x80\x9c yra angli\xc5\xa1ko \xc5\xbeod\xc5\xbeio \xe2\x80\x9emove\xe2\x80\x9c (perkelti) santrumpa ir, kartu su kableliais atskirtais komandos parametrais, yra tipi\xc5\xa1ka asemblerio kalba para\xc5\xa1ytos programos eilut\xc4\x97._NEWLINE_Asemblerio kalbos komand\xc5\xb3 vertimas \xc4\xaf ma\xc5\xa1inin\xc4\x99 kalb\xc4\x85 atliekamas asemblerio programa, ir atver\xc4\x8diamas atgal disasemblerio programa. Skirtingai nuo auk\xc5\xa1to lygio kalb\xc5\xb3, komanda, asemblerio programa paversta \xc4\xaf ma\xc5\xa1inin\xc4\xaf kod\xc4\x85 ir atstatyta atgal disasemblerio programa da\xc5\xbeniausiai visi\xc5\xa1kai atitinka pirmin\xc4\xaf tos komandos variant\xc4\x85._NEWLINE_Kiekviena kompiuterio architekt\xc5\xabra turi savo ma\xc5\xa1inin\xc4\xaf kod\xc4\x85 ir savo asemblerio kalb\xc4\x85. Kompiuteriai skiriasi palaikom\xc5\xb3 operacij\xc5\xb3 skai\xc4\x8diumi ir tipais, jie gali skirtis procesori\xc5\xb3 registr\xc5\xb3 dyd\xc5\xbeiais ir skai\xc4\x8diumi, skirtingais apdorojam\xc5\xb3 duomen\xc5\xb3 tipais._NEWLINE_\xc4\xaevairios skirtingos asemblerio kalbos komandos, turin\xc4\x8dios t\xc4\x85 pa\xc4\x8di\xc4\x85 paskirt\xc4\xaf, gali b\xc5\xabti ver\xc4\x8diamos \xc4\xaf toki\xc4\x85 pa\xc4\x8di\xc4\x85 ma\xc5\xa1inin\xc4\x99 komand\xc4\x85. Ta\xc4\x8diau da\xc5\xbeniausiai naudojamos tos asemblerio kalbos komandos, kurios apra\xc5\xa1ytos gamintojo dokumentacijoje.\n_START_SECTION_\n\xc4\xaevair\xc5\xabs pavyzd\xc5\xbeiai\n_START_PARAGRAPH_\nSkirtingai, nei daugumoje kit\xc5\xb3 programavimo kalb\xc5\xb3, asembleriu para\xc5\xa1ytos programos skiriasi, priklausomai nuo to, kokiam procesoriui, operacinei sistemai ar net asemblerio (programos) versijai jos skirtos.\n_START_SECTION_\ni8086, DOS, Intel sintaks\xc4\x97\n_START_PARAGRAPH_\n; Programa "Sveikas pasauli", 8086 .COM vykdomasis formatas, Intel sintaks\xc4\x97_NEWLINE_; Komentarai atskiriami kabliata\xc5\xa1kiu_NEWLINE__NEWLINE_CSEG segment                                 ; Segmento apibr\xc4\x97\xc5\xbeimas_NEWLINE_ASSUME CS:CSEG, DS:CSEG, SS:CSEG, ES:CSEG    ; Segmentini\xc5\xb3 registr\xc5\xb3 reik\xc5\xa1mi\xc5\xb3 apibr\xc4\x97\xc5\xbeimas_NEWLINE_ORG 100h                                     ; \xc4\xae\xc4\x97jimo \xc4\xaf program\xc4\x85 ta\xc5\xa1ko adresas_NEWLINE__NEWLINE_Start:_NEWLINE_JMP ProgCode                                 ; Pereiname \xc4\xaf kodo prad\xc5\xbei\xc4\x85 (per\xc5\xa1okame per tekst\xc4\x85)_NEWLINE_OutString db \'Sveikas, pasauli!\',13,10,\'$\'   ; Eilut\xc4\x97 teksto, skirta i\xc5\xa1vedimui \xc4\xaf ekran\xc4\x85_NEWLINE__NEWLINE_ProgCode:_NEWLINE_MOV AH, 9h                                   ; \xc4\xae registr\xc4\x85 AH perkeliamas DOS teksto i\xc5\xa1vedimo f-jos kodas_NEWLINE_MOV DX, offset OutString                     ; \xc4\xae registr\xc4\x85 DX perkeliamas teksto eilut\xc4\x97s adresas_NEWLINE_INT 21h                                      ; Pertraukimas nr. 21h: DOS f-j\xc5\xb3 i\xc5\xa1kvietimas_NEWLINE_                                             ; Rezultate i\xc5\xa1vedama teksto eilut\xc4\x97 "Sveikas, pasauli!"_NEWLINE_ProgExit:_NEWLINE_INT 20h                                      ; Pertraukimas nr. 20h: DOS programos u\xc5\xbebaigimas_NEWLINE__NEWLINE_CSEG ENDS                                    ; Segmento pabaiga_NEWLINE_END Start                                    ; Nurodomas \xc4\xaf\xc4\x97jimo ta\xc5\xa1kas\n_START_SECTION_\ni386, UNIX (FreeBSD), AT&T sintaks\xc4\x97\n_START_PARAGRAPH_\n# Programa "Sveikas pasauli", x386 FreeBSD vykdomasis failas, AT&T sintaks\xc4\x97_NEWLINE_# Komentarai pradedami "#" \xc5\xbeenklu._NEWLINE__NEWLINE_.data                           # Duomen\xc5\xb3 sekcija_NEWLINE__NEWLINE_msg:_NEWLINE_.asciz "Sveikas, pasauli!\\n"    # Teksto eilut\xc4\x97 spausdinimui_NEWLINE_len = . \xe2\x80\x93 msg \xe2\x80\x93 1               # Teksto eilut\xc4\x97s ilgis_NEWLINE__NEWLINE_.text                           # Kodo sekcija_NEWLINE_.global _start_NEWLINE__NEWLINE__start:                         # Programos \xc4\xaf\xc4\x97jimo ta\xc5\xa1kas_NEWLINE_pushl   $len                    # Argumentas nr.3: teksto eilut\xc4\x97s ilgis_NEWLINE_pushl   $msg                    # Argumentas nr.2: teksto eilut\xc4\x97s adresas (rodykl\xc4\x97)_NEWLINE_pdushl   $1                      # Argumentas nr.1: failo deskriptorius_NEWLINE_movl    $4, %eax                # OS ra\xc5\xa1ymo funkcija_NEWLINE_insint  $0x80                   # I\xc5\xa1kvie\xc4\x8diame OS funkcij\xc4\x85, tekstas i\xc5\xa1vedamas \xc4\xaf ekran\xc4\x85_NEWLINE_addl    $12, %esp               # I\xc5\xa1valome stek\xc4\x85 nuo argument\xc5\xb3_NEWLINE__NEWLINE_pushl   $0                      # I\xc5\xa1\xc4\x97jimo i\xc5\xa1 programos statusas_NEWLINE_movl    $1, %eax                # OS i\xc5\xa1\xc4\x97jimo i\xc5\xa1 programos funkcija_NEWLINE_int     $0x80                   # I\xc5\xa1kvie\xc4\x8diame OS funkcij\xc4\x85, programa u\xc5\xbebaigiama'